Barnes moet Twee Oseane woema gee | Netwerk24
Barnes moet Twee Oseane woema gee
Irvette van Zyl vroeër vanjaar in aksie in die Twee Oseane-ultramarathon. Foto: Gallo Images
Debra Barnes is Vrydag as die nuwe wedloop-direkteur van die Twee Oseane-ultramarathon aangewys.
Luidens 'n verklaring deur die organiseerders, sal Barnes, wat as 'n swaargewig beskou word in die wêreld van sportbyeenkomste, in beheer van die bemarking en borgskappe vir die Twee Oseane wees.
"Debra Barnes sal 25 jaar se uitgebreide kundigheid op die gebied sportgeleentheidsbestuur, asook in die ontwikkeling van kommersiële borgskappe bring."
Sy het reeds voorheen as die hoof van bemarking vir dié marathon opgetree.
"Haar geesdrif vir sport, sportontwikkeling en veral die meetbare sosiale invloed, is van haar grootste prestasies tot op hede."
Rodney Maharage, die huidige voorsitter van die Twee Oseane-marathon, sê hulle is opgewonde dat Barnes weer deel van die span gaan wees. – Sportredaksie